**Dobrovoľná zbierka na pomoc Ukrajine**

Vážení spoluobčania,

naše obce Domaniža, Malé Lednice, Prečin, Bodiná, Čelkova Lehota, Sádočné, Počarová majú záujem pomôcť v ťažkej chvíli tým, ktorí to potrebujú, preto **organizujeme dobrovoľnú zbierku na pomoc Ukrajine.**

**Dobrovoľná zbierka sa bude konať od 1. 3. 2022 (utorok) do 4. 3. 2022 (piatok). Materiálnu pomoc môžete priniesť:**

* **v čase od 8.00 hod. – do 15.30 hod. do Obecného úradu v Domaniži,**
* **v čase od 16.00 hod. – do 18.00 hod. do Obecného (kultúrneho) domu v Domaniži.**

**V obci Prečín nasledovne:**

* **2.3. 2022 (streda) v čase od 8,00 hod. – 17,00 hod. do kultúrneho domu v Prečíne**
* **3.3. 2022 (štvrtok) v čase od 8,00 hod. – 17,00 hod. do kultúrneho domu v Prečíne**
* **4.3. 2022 (piatok) v čase od 8,00 hod. – 12,00 hod. do kultúrneho domu v Prečíne.**

**Následne obec Prečín  zabezpečí odoslanie zbierky do centrálneho skladu určeného pre odvoz potrebné miesta.**

**Je dôležité, aby naša pomoc bola účelná a efektívna, z tohto dôvodu v tejto veci komunikujeme s MUDr. Pichkar Tetyana, ktorá pracuje v NsP v Považskej Bystrici a zastupuje charitatívnu organizáciu Sme spolu (www.** **smespolu.org) a taktiež sledujeme požiadavky a usmernenia Združenia miest a obcí Slovenska, ktoré koordinuje pomoc zo strany samospráv.**

**V prípade, že sa chcete zapojiť do dobrovoľnej zbierky, uvádzame súpis aktuálne** potrebných vecí:

**Trvanlivé potraviny:**

**napr. ryža, cestoviny, strukoviny, polievky, čokoláda, najlepšie konzervy, ktoré sa môžu konzumovať ihneď, balená pitná voda,**

**Prosíme, nenoste potraviny rýchlo podliehajúce skaze, ako napr. ovocie, zelenina, mliečne výrobky a pod.**

**Pre deti:**

**napr. detské mlieko, detská výživa, kaše, ovocné taštičky, vitamíny, plienky, sladkosti, cumlíky, detské fľašky, detská kozmetika a hygienické potreby, lieky pre deti (na kašel, od teploty, kvapky do nosa a do uší), detské kočiare, skladacie (cestovné) postieľky, detskú posteľnú bielizeň, deky**

**Zdravotnícky materiál a potreby:**

**najmä paracetamol, smecta, obväzy, antiseptikum, betadín, peroxyd, rukavice, lekárničky (autolekárničky), kvapky, materiál na šitie, sadrové obväzy, rúška, infúzne roztoky, sterilné kompresy, panthenol, pomôcky na zaistenie venózneho prístupu, pomôcky na zaistenie dýchacích ciest, pomôcky na zastavenie krvácania, hemostatické prostriedky, Kirschner drôty pre osteosyntézu, analgetiká, protizápalové prostriedky, antibiotiká, vonkajšie fixátory zlomenín, antidekubitné matrace, jednorazové plášte, chirurgické nástroje, striekačky, leukoplasty.**

**Hygienické potreby: napr. mydlo, šampóny, zubné pasty, kefky, vložky, osušky,**

**Ďalšie potreby:**

**spacáky, karimatky, deky, posteľná bielizeň, vankúše, baterky, čelovky, batérie AA, AAA, horské topánky, termoprádlo, teplé tmavé alebo hnedozelené bundy, flisové mikiny, rukavice, čiapky, chrániče kolien**

**Ďalšie informácie:**

* **Dobrovoľná zbierka charitatívnej organizácie Sme spolu prebieha v súčasnosti v rámci celého okresu. Materiálna pomoc z tejto dobrovoľnej zbierky bude sústredená v našom obecnom dome a následne distribuovaná podľa potreby.**
* **V prípade potreby ďalších informácií kontaktujte: Anton Lagíň, starosta obce Prečín – 0905 937 794.**